b'\n_START_ARTICLE_\nOrnge\n_START_PARAGRAPH_\nOrnge er luftambulansetjenesten i den canadiske provinsen Ontario. Den er i dag en del av provinsens helse- og omsorgsdepartement._NEWLINE_Ontarios luftambulansetjeneste ble etablert i 1977 for \xc3\xa5 betjene fjerntliggende omr\xc3\xa5der nord i provinsen, som er utilgjengelige med veiambulanse. Ontario var den f\xc3\xb8rste av Canadas provinser til \xc3\xa5 opprette en helikopterbasert luftambulansetjeneste. Luftambulansene brukes ogs\xc3\xa5 til \xc3\xa5 transportere medisinsk personell og organer for transplantasjon._NEWLINE_Ornge er i ferd med \xc3\xa5 fase inn en ny helikoptertype, AgustaWestland AW139, som organisasjonen har kj\xc3\xb8pt ti av. I tillegg har Ornge en fl\xc3\xa5te av Pilatus PC-12-fly.'